Kauripan pribadi Gading Marten uga kerep narik kawigatén publik. Artis kang ora éwuh ngakoni yèn dhèwèké onani iku tau pacaran karo modhél kang jenéngé Aline. Saliyané iku, Gading Marten uga tau pacaran karo juru main sinétron Astrid Tiar, lan Nirina Zubir. Gading uga tau pacaran kurang luwih 7 sasi karo Renny Sutiyoso, anak wédok saka Gubernur DKI nalika iku ya iku Sutiyoso. Wiwitan taun 2007, Gading Martin tau ngadhepi masalah ya iku diancam dipateni. Ancaman iki dikirim liwat SMS. Ana uga kang ngarani yèn SMS kang isiné ancaman iki amarga Gading kang kerep ngrebut pacaré wong liya. Masalah iku akhiré dilaporaké Gading ing Polda Metro Jaya. Masalah iki rampung sawisé pelaku teror, kang inisialé OL, tinemu.